Sirdaryoda tadbirkorlarga ko‘maklashish markazi faoliyat boshladi

Sirdaryo viloyatida tadbirkorlarga ko‘maklashish markazi faoliyat boshladi. Bu haqda O‘zA xabar bermoqda.

Markaz “Beton-sanoat” mas’uliyati cheklangan jamiyati quruvchilari tomonidan yangidan barpo etilib, barcha sharoit va qulayliklar yaratilgan 3 qavatli binoning birinchi qavatida faoliyat boshladi.
Ayni paytda markazning konsalting, rieltorlik va boshqa xizmatlari yo‘lga qo‘yilib, 30 nafar xodim faoliyat yuritmoqda. Shuningdek, soha vakillariga yanada qulaylik yaratish maqsadida o‘nta tijorat bankining viloyat filiali ham ushbu binoda joylashtirildi. Kelgusida tadbirkorlarga davlat xizmatlari ko‘rsatish turlari kengayib, sifati yanada takomillashadi. Bu esa ishlab chiqarishning kengayishiga, mahsulot turi va sifati ortishiga, ko‘plab yangi ish o‘rinlari ochilishiga zamin yaratadi.
Binoning 2 va 3-qavatlari yangilangan loyihalar asosida barpo etilayotgan aholi turar joylari uchun mo‘ljallangan bo‘lib, ayni vaqtda u yerda so‘nggi pardozlash ishlari olib borilmoqda.